ORIGINALNA NETFLIXOVA SERIJA
Dragi plemeniti čitatelju,
kaže se, tko se u žurbi vjenča, natenane se kaje.
Očito je da upravo to smatra i gđica Daphne Bridgerton,
koja nije odbila jednog, pa ni dvojicu,
nego tri prosca ovaj tjedan.
Neki smatraju da je vrlo promišljena pri donošenju odluka,
ali ja bih se usudila pretpostaviti nešto drugo.
Da i ona, kao i vaša autorica,
još čeka jedinog prosca vrijednog pažnje.
Izvolite!
Plan nam zasad funkcionira,
ali nastavljamo s varkom dok ne nađem pravog.
U velikoj bitki ove sezone ja sam tvoj odani general.
Wellington se može samo nadati tako hrabrom vojniku.
I zgodnom! Nemoj to zaboraviti.
Pošta je stigla!
U London dolazi neki princ.
Onda ću odjenuti najljepšu haljinu!
Nečim ga moraš zainteresirati jer razgovorom sigurno nećeš.
Ima li išta?
Koliko treba da pismo stigne iz Španjolske?
Sir George je na prvoj crti.
Sigurno je teško primati i slati pisma. Strpljenja!
Ako ga voliš kao što tvrdiš u prethodnom pismu,
sigurno će ti uskoro odgovoriti! Ili još bolje!
Već je krenuo k tebi
da te odvede doma.
Penelope Featherington!
Rekla sam ti da ne oblijećeš oko trudnice!
-Marina je ovdje već sto godina! -Van!
-Ne možete me zauvijek skrivati. -Ne mogu.
Zato ćeš se smjesta vratiti u društvo i naći si muža.
-Ne želim… -Tvoje želje odavno nisu važne.
Udat ćeš se, čim prije.
Ideš po novu garderobu.
Ionako se trebaš početi odijevati kao mi.
Daphne, jesi li razmišljala
s kim bi plesala na večerašnjem balu?
Imam neke ideje.
Lord Weaver dobro pleše.
Lord Hardy je sinoć kod Whitea pitao za tebe.
Lord Hardy? A vojvoda?
Vojvoda me nije zaprosio, mama.
-Još razmišljam što mi je najbolje. -Pametno.
A lord Hardy je dobar izbor.
Iako je velik hvalisavac.
Dušo, zašto toliko kompliciraš?
Udaj se za onoga tko ti je najbolji prijatelj.
Samo to, mama? Zaista vrlo jednostavno!
Da, i jest!
-Je li moj general spreman za bitku? -Oduvijek.
Da je tako,
ne bi trebao takvu zaštitu od voljenih čopora ambicioznih mama.
Zoveš me generalom, ali prva zadaješ udarce.
Gđice Bridgerton!
Lorde Weaver.
Biste li mi učinili čast i zaplesali sa mnom?
Moram li dijeliti vašu pažnju sa svakim zatravljenim kicošem?
Samo sa šarmantnima.
Savršeno ljubomoran udvarač. Bravo!
Netko puca na promaknuće!
Recite, lorde, je li vam draže u gradu ili na ladanju?
Nisam nikad o tome razmišljao.
Ja veoma volim ladanje,
ali i jedno i drugo ima svojih prednosti.
Gdje biste se rado skrasili?
Još jedno izvrsno pitanje.
Večeras ste me očarali.
Nadam se da ipak možete razgovarati, lorde Hardy.
Znate, prvi landau kupio sam nakon Oxforda.
Otad sam nabavio još dva.
Držim ih u obiteljskom domu.
Dom moje obitelji vrlo je velik, veći od većine u tom kraju.
Ma nemojte!
Vrlo sam blizak sa svojom obitelji.
To je divno, lorde Tompkins! I ja sam bliska sa svojima.
Kad se oženim,
moja majka će stanovati sa mnom i mojom ženom.
Ima li vaš otac što protiv?
Mislim da nema. Ideja je bila njegova.
Nisu baš neki par.
Slažem se. Ona i vojvoda se vole!
Ali morate podsjetiti vojvodu da je zaprosi.
Ne bih se brinula. Pogledajte ih. Među njima očito postoji veza.
Što kažeš na slobodne neženje?
Priznajem, veću kemiju osjećam na probi kod modistice.
Vaše Visočanstvo!
Princ je iz Pruske. Mislim da sam mu upravo zapela za oko.
Obožavam ruski! Onesvijestit ću se.
-Ne poznaju ga! -I ne moraju.
Osim što znaju da je princ.
Ne čudiš se valjda! Znaš kako ovo ide.
Nisi li ti napisala knjigu baš o toj temi?
Gđica Cowper spušta pogled.
Kakva stidljivost!
Sad će ga pogledati, samo na tren,
pa lepezom polako mahnuti preko prsa
prije nego što spusti pogled na tlo
jer je preplaha
da bi izdržala prodoran pogled Njegova Kraljevskog Visočanstva.
Sad će joj poljubiti ruku.
Očaran je njezinom podložnošću.
Upravo tako!
Ako budem trebala pomoć pri pisanju dodatka knjizi,
znam koga trebam pitati.
Mislim da je upravo rekao gđici Cowper da ima prekrasnu haljinu.
Misliš?
Svakoj će dami reći potpuno isto.
Prinče Fridrik, ovo je mlada dama o kojoj sam vam pričala!
Ovosezonski dragulj!
Drago mi je, gđice Bridgerton.
Imate prekrasnu haljinu.
Ispričavam se.
Nema potrebe.
Možda ipak malo.
Ti si kriv!
Kako uspiješ proizvesti tako nepriličan zvuk?
Očito vrlo lako.
Gđice Bridgerton, smijem li zamoliti za ples?
-Bonsoir! -Hvala.
Hej! Radionica je zatvorena!
Vrag te odnio, Si! Umrla sam od straha!
Što? Ušla sam na stražnji ulaz!
Da netko ne bi otkrio
da šuruješ s najzloglasnijom pjevačicom u Londonu!
Tek si treća na tom popisu!
Ovdje si uvijek dobrodošla.
Znam da si naviknuta na bolje, ali ostani koliko želiš.
Jako si dobra,
ali smjestit ću se uskoro kod nekog drugog gospodina.
Valjda neće biti onakva budala.
Znam! Nećemo razmišljati o njemu.
-Krasan rad. -Za kćer ledi Cowper.
Iako joj neće pomoći.
Taj prezrivi cerek neće sakriti ni najfinija svila.
Mogu ti sašiti nešto od te tkanine!
Možda za nastup idući mjesec!
Čudan izbor boje za mene.
Nisam ja nevina debitantica.
I sreća da je tako.
Zar bi radije sjedila i smješkala se nad vezom
ili što god da te debitantice rade da im prođe vrijeme?
-Ti i ja se same probijamo. -Istina!
Zato ću si naći imućnog, razumnoga gospodina
koji će me uzdržavati i nikad neće pogaziti riječ.
Ni sprečavati te da sumanuto trošiš kod modistice!
I da jurim kući kad god me majka i sestre trebaju.
Gdje ćeš naći takvo utjelovljenje nečasti?
Evo. Idemo.
-Opet ja. -Da!
Najradije bih istražio odakle takva sretna kocka!
Nisu tako padale kad ste vi bacali.
Možda ste vi zajednički element. Obuzdajte se.
-Obuzdavanje lordu Featheringtonu ne ide. -Ne ide mu ni kockanje.
-Izgleda da si uspio, Bridgertone! -Što?
Dokazati da mi se još možeš smijati.
Ne možeš me kriviti što sumnjam u tvoje namjere.
Mogu!
Vidio si mojih vragolija,
ali moraš znati da damu ne bih nasamario.
Osobito ne tvoju sestru!
Zbunjuješ me. Očito je poštuješ,
ali znam da se ne kaniš ženiti.
-Je li se to promijenilo? -Ne.
-Koje su ti namjere? -Poštujem je. Neka ostane na tome.
Ispričavam se.
Pardon.
Izgledate mi iznimno poznato, milorde.
Ili Vaša Milosti?
To drugo.
Jesam li vas vidjela u operi? Ondje nastupam.
Ma nemojte!
Često sam se pitao o čemu pjevač razmišlja dok pjeva.
Katkad o riječima koje pjevam.
Katkad razmišljam što sve taj dan nisam stigla.
A katkad planiram što ću raditi poslije predstave.
Mogu li vas namamiti da mi uskoro dođete na predstavu?
Možda sutra navečer?
Sestro! Što radiš?
Nisam mogla spavati.
Htjela sam popiti toplo mlijeko.
-Da pozvonim posluzi? -Ne. Nemoj ih buditi.
Bi li mi se pridružio?
-Trebamo upaliti. -Izvrsna ideja.
Pa hajde.
Ja?
-Ja ne znam! -Misliš da ja znam?
Onda hladno mlijeko.
Osvježit će nas. Vruće je.
Smijem li te nešto pitati, brate?
Smiješ, ako nema veze s time kako radi ona stvar.
O vojvodi.
Što s njim?
Znaš li zašto se tako protivi braku?
-Daph… -Najbolji ti je prijatelj.
Sigurno svašta znaš.
To što znam nije za tvoje uši.
Glupo što takvo što uopće pitam.
Oca je jedva poznavao.
Majku nije upoznao.
Nema brata ni sestru.
Vojvoda je odrastao mnogo drukčije od nas, Daph.
Poznajem ga dvadeset godina,
a obitelj nije ni jedanput spomenuo.
Cijeli život je sam.
Baš tužno.
On to tako voli.
Neka te njegovi problemi ne brinu.
Znaj samo da nekima nije suđeno da budu skupa.
Bez obzira na to koliko želimo da nije tako.
Shvaćam.
Pa dobro.
Hvala na mlijeku, brate.
Moramo ovo ponoviti.
Uvijek sam mislila
da smo od životinja plemenitiji po tome što znamo cijeniti umjetnost.
Umjetnost pobuđuje strasti i uzdiže duh,
a ova autorica nada se i da nadahnjuje zanimljivije aktivnosti.
U Somerset Houseu danas se otvara novo krilo.
Ondje će biti izloženo nekoliko atrakcija.
Recimo, dražesna gđica Marina Thompson,
koja se oporavila od tajanstvene bolesti
i konačno se vraća događanjima ove sezone.
Mon Dieu! Možda sam pogrešno izmjerila.
Gđica Thompson voli kolače. Dijeta će joj sigurno pomoći.
Oui, madame.
Naravno, danas je tu i kraljevska atrakcija!
Princ Fridrik od Pruske!
Njegovo Visočanstvo došlo je k nama u potrazi za nekom krasnom Fräulein.
Je li to razlog
zašto je Cowpere cijeli tjedan posjećivao učitelj jezika?
Gđica Anna Vaughn.
Čujem da govori nekoliko jezika.
Mary Egglesfield. Čujem da obožava čitati.
Da me zanimaju debitantice i njihova upitna postignuća,
ostao bih doma i čitao Whistledownicu.
-Da te nisam čula. -Ne!
Coline.
Nezanimljivo, zar ne?
Strašno mi je poznato, ali sigurna sam da vidim prvi put.
Jer je tu sliku, a i ostale,
naslikao muškarac kojemu je žena ukrasni predmet.
-Izgledaju kao… -Ljudske vaze.
Upomoć!
Mislim da me zove mama.
-Sa gđicom Thompson je. -Uskoro ću se vratiti. Čekaj ovdje.
Lorde Middlethorpe! Morate upoznati gđicu Marinu Thompson,
daleku rođakinju mog muža.
-Gđice Thompson, zadovoljstvo mi je. -Da.
Marina!
Penelope, idemo pogledati one slike.
-Samo da nešto pitam Marinu. -Ne sad, Penelope.
Sad je pravi čas.
-Gđice Thompson? -Nisam to rekla vama.
Još nikad nisam upoznao tako lijepu djevojku
tako ružnog vladanja!
Ti svuda guraš svoj nos,
a ti ne razumiješ težinu svoje situacije!
To se mora promijeniti!
Slika je hladna.
Gdje se tu vidi duh teme?
A svijetlo?
Zašto nisu sliku te kvalitete objesili visoko s ostalim mazarijama?
Pitajmo umjetnika!
Trebalo bi, ledi Danbury.
G. Granville, zašto vašu sliku nisu objesili visoko?
G. Granville…
Oprostite, moram potražiti suprugu.
Vi, dijabolična… Zašto ste dopustili da se izlajem?
Zašto ne, dragi moj Bridgertone?
Morate priznati da je ispalo užasno smiješno!
Gđice Bridgerton!
-Visočanstvo! -Nadao sam vam se danas!
-Zaista? -Da!
Umjetnost ovdje nije jedina izložena ljepota.
-Uživate li u Londonu? -Oduvijek mi je među najdražim gradovima.
Lijepo je to čuti od nekoga tko je mnogo putovao!
Jeste li vi putovali? Sigurno bi vam se sviđala bečka glazba.
Gospođice?
Samo vi nastavite obilazak.
Sigurno vas čeka još jato mladih djevojaka.
Bilo mi je drago!
Zašto se ovdje skrivaš?
Uživam u kulturi.
Dobio si sjajne kritike od Whistledownice.
-Jesi li vidio? -Jesam. Trebao bih postati glumac.
Je li grozno što uživam u tome?
U mojoj divljoj ljubomori?
U varanju ledi Whistledown.
Zna sve o svakomu, čak i o kraljici,
a ipak smo je uspjeli čvrsto uvjeriti da smo ludi jedno za drugim.
Silno smo pametni!
Bogme jesmo.
Oholost vam dobro stoji, gđice Bridgerton.
-Oholost je grijeh, Vaša Milosti! -Među manjima. Ali bez brige.
Svi negdje moramo početi.
Nisi ni upola šokantan kao što misliš.
-I ova je tvoja! -Kao da se čudiš.
Pa čudim se.
Nije poput drugih koje si donirao.
Nije.
Druge su…
po ukusu mog oca.
Ako je vjerovati ledi Danbury, ovu je voljela moja majka.
Nikad nisam shvaćao zašto.
Pa zaista je krasna.
Podsjeća me na buđenje na selu.
Tek sam otvorila oči.
Sama sam i još nisam ni s kim razgovarala.
Pogledam kroz prozor i…
spokojno je.
Kao da sam možda sama na svijetu, a ipak…
nisam usamljena.
Utješena sam. Na miru.
Ostale su, naravno, veličanstvene i dojmljive,
ali ova je…
Ova je intimna.
-Što je bilo? -Cressida se onesvijestila.
Princ ju je uhvatio.
-Vode? -Da, molim vas vode.
Nešto najromantičnije što sam ikad vidjela!
Hvala vam.
Glumljena nesvjestica. Šesto poglavlje? Trebali bismo zaigrati oštrije!
Hvala.
Hoćemo li krenuti u operu, Vaša Milosti?
Morate se požuriti ako kanite ići.
Ne. Večeras idem ravno doma.
Zaključat ću, gospođice.
Sigurno se nitko od gospode nije zadržao?
Moderna mlada dama danas mora pokazati raznovrsne talente
u potrazi za udvaračem.
Mora znati duhovito razgovarati,
krasno svirati
i suvereno vladati umijećem nesvjestice.
Pasti u nesvijest a da ne izviri ni jedna podsuknja
talent je koji se najviše priželjkuje.
Jasno, nisu svi podlegli
kraljevskoj groznici koja hara Londonom.
Jedan dragulj osobito je imun na nj
te se ova autorica pita jer li kruna izgubila sjaj.
Znam što ta bezobraznica insinuira.
Ali neću to dopustiti!
Mislila je na kralja? Gdje ga uopće drže?
Mala Bridgertonica ove je sezone bez premca.
To znači da za tebe u Engleskoj nema prikladnije djevojke.
Gđica Bridgerton je zaista dražesna mlada dama.
Ali ako u ovom listu ima istine, srce je već dala drugomu.
Nema veze gdje joj je srce ako joj je ruka još slobodna.
Ti si princ.
Šarmiraj je!
Dosta, preklinjem te!
A da mi se pridružiš?
Uskoro ćeš morati dobro svirati klavir!
-Vježba bi ti dobro došla. -Zapravo, samo nastavi.
Otjerat ćeš vojvodu, princa i sve druge prosce preko Sjevernog mora!
To mi želiš, sestro?
Ako to znači da je mama usredotočena na tebe, a ne na mene.
-Čitati možeš i drugdje. -Kažeš to kao da je čitanje loše.
Nisam to mislila.
Ali mi neće priskrbiti muža?
Eloise…
Ti želiš ići za srcem, a ja njegovati um.
Ostanimo pri tome.
Bar me pokušaj shvatiti!
Ne gledaš iz moga kuta!
Nemaš samo ti probleme!
Ne shvaćaš kako je…
Nije važno.
Je li originalna?
-Što? -Ta pjesma. Jesi li je sama skladala?
Na neki način.
-Kako se zove? -Nema ime.
-Svaka ima. -To je samo pjesma.
Vježbaj ako moraš. Samo…
daj bar smisli ime za pjesmu.
-Zašto ste me doveli ovamo? -Da zorno vidiš svoju budućnost.
Ako ne budeš slijedila moje upute.
Slušaj me.
Ovakav će ti biti život ako se ne pristaneš udati.
Ja vam nisam poput vaših kćeri koje imaju nježne ruke.
Vrlo ste drski
ako mislite da će me posjet četvrti punoj dobrih i marljivih ljudi,
s manje sreće od vas,
uvjeriti da se predomislim.
Pogledaj onda djecu. Hajde!
Što mi o njima možeš reći?
Vi biste mene trebali poslušati.
Neću mirno trpjeti dok me strašite
bijednom budućnošću koju ste zamislili.
-Imam muškarca koji me voli. -Ma je li?
Pa gdje je? Zašto nije ovdje, uz tebe?
U Španjolskoj ratuje.
-Zna za tvoje stanje? -Zna!
Pisala sam mu divna pisma.
Je li ti odgovorio otkako si ga obavijestila?
Dijete drago, mnogi muškarci izjavljuju ljubav kad žele voditi ljubav.
Ali rijetki ostanu pri tome
kad ih žena obavijesti o posljedicama vođenja ljubavi.
Gđica Cowper je napokon našla ženika!
Ali moram reći da ne obećavaju kao par.
Drago mi je zbog mlade dame!
Možda se riješi te svoje grozne majke!
Ili ne.
I tako je Anthony Bridgerton, taj ozbiljni muškarac,
pustio domaću životinju u tvoju spavaonicu?
-Zašto si podnosio te psine? -Bio mi je prijatelj!
A tko mu je pomogao da istjera životinju?
Pa ti!
Majka mi je neki dan rekla nešto zanimljivo.
Da se treba vjenčati najboljim prijateljem.
-Predlažeš da se oženim tvojim bratom? -Ne!
Ali pitam se…
je li to bit braka? Prijateljstvo?
Valjda je dobar početak!
Većina brakova su kao bojna polja.
Ako i jest bojno polje,
vojsku na okupu drži i drugo.
Ajme! Ti kao da pokušavaš organizirati paravojsku!
Eno zgodne skupine novaka!
Htjela sam reći
da postoji i to drugo.
Nešto tjelesno, a možda i neopipljivo
što spaja neki par.
Jasno da brak podrazumijeva više toga.
I tjelesnog i neopipljivog.
-Oboje. -Oboje?
Kako može biti tjelesno i neopipljivo kad su ti pojmovi suprotni?
Grozan si!
Nema veze.
Ne! Ne smijem se tebi!
-Nego tomu kako malo majke govore kćerima. -Ništa nam ne govore!
-Ja ti neću reći. -Zašto?
Nije na meni da ti kažem.
Da je ovo normalno udvaranje, bilo bi skandalozno
da udvarač takvo što raspravlja s damom.
Ali ti nisi pravi udvarač, zar ne?
Osim toga, nitko mi drugi ništa ne govori.
Kako da nađem dobrog muža
ako ne znam što tražim?
-Znat ćeš kada dođe vrijeme. -Što ti to znači?
-Ne mogu ti reći! -Prijatelji smo!
-Daphne… -Simone.
Reci mi.
-Reci mi! -Dobro!
Ono što se događa između muža i žene
prirodan je nastavak onog što se događa noću.
Noću? Što se događa noću?
Kad si sama.
-Kad spavam? -Ne kad spavaš.
Kad se diraš.
Diraš se, zar ne?
Kad si sama, možeš se dirati
gdje god ti na tijelu predstavlja užitak.
Ali osobito… između nogu.
Kad nađeš ono u čemu osobito uživaš,
nastaviš s time…
dok se užitak ne pojača i dok ne dođeš do…
vrhunca, oduška.
Eto.
Dođi.
Izvoli mi reći!
Vodi li kamo to silno vrijeme provedeno sa gđicom Bridgerton?
To je jednostavno lijepo provedeno vrijeme.
Dugo udvaranje je jedno.
Ali sad je već svima jasno
da je Daphne Bridgerton zapela za oko princu Fridriku.
Ako se namjeravaš njome oženiti,
Fridrik može nestati, što se mene tiče,
i postati zgodna anegdota.
Ali ako samo petljaš s njom
i ona zbog tog izgubi priliku da se vrhunski uda
samo zato što si je ti šarmirao…
Onda bi ona bila blesava,
a ja ti nikad ne bih oprostila što si tako nehajan.
Gđica Bridgerton nije blesava.
Onda si samo okrutan,
a oboje znamo da te nisam tako odgajala.
Našla sam djeliće skica u kaminu.
Uhodiš me?
Trebao bi biti zanimljiv da te uhodim.
Skice iz bloka bile su grozne. Nisam ih mogao gledati.
Zato se zove blok za skiciranje.
Ja u dnevnik ne pišem isto što i u roman.
Teško je kad nešto želiš, a ne možeš to dobiti.
Voliš crtati i trebaš vježbu? Vježbaj!
Uzmi učitelja! Nađi damu koja će ti se diviti.
Ako želiš Sunce ili Mjesec, ti moraš samo posegnuti u nebo.
Mi neki ne možemo.
Uzmi ledi Whistledown. Silno je nadarena za pisanje,
ali mora objavljivati pod lažnim imenom.
Naime, da se zna tko je ona, ubili bi je zbog onog što piše.
Nije u tome stvar.
Whistledownica je žena i zato nema ništa.
A ipak piše.
Ti si muškarac i zato imaš sve.
Možeš što god hoćeš! Zato, daj! Budi hrabar!
Tako bar i ja mogu živjeti preko tebe.
Eloise…
jesi li ti ledi Whistledown?
Odlično pišeš. Stalno pisuckaš u taj svoj dnevnik.
I znaš tuđe posle.
Imaš jače mišljenje od ikoga u Londonu.
Kako god bilo, podupirem te i divim ti se.
Onda? Jesi li?
Nisam.
Ali da jesam…
zar misliš da bih priznala?
Završila si! Baš je krasna.
Nadam se da si joj napokon dala ime.
Čekaj ovdje.
Mislila sam da danas radimo nešto drugo.
Ovdje imaju divne okuse, ali možda da nas dvoje…
Danas vam se neću pridružiti.
Ni sutra. Ni ikad više.
-Kako to misliš? -Zar nije očito?
Ako trebam objašnjenje, nije.
Na raspolaganju imate pregršt udvarača.
A ja imam mira i od majki i od kćeri
dok rješavam poslove u Londonu.
-Uspjeli smo, gđice Bridgerton. -Ne zovi me tako!
-Te okolnosti dokazuju… -Što radiš?
...da naša varka treba završiti.
-Jesam li nekako pogriješila? -Ne.
Zašto onda?
Privukli ste prinčevu pozornost. Savršen je za vas.
Ovo je zbog jučerašnjeg razgovora.
-Za to se ispričavam. -Ne moraš!
Vaš brat ima pravo. Bio sam i ostao razvratnik.
-Da vas ne kvarim… -Kvariš?
Hvala lijepa, ali i sama znam odrediti granice pristojnosti.
Zar nismo prijatelji?
Nismo nikad bili.
Potpuno je apsurdno da bismo mi ikad mogli biti prijatelji.
Mlada dama tek korak od djetinjstva…
Zgodno ste mi došli.
Bili ste mi zabava. Ali ništa više od toga.
Završio sam posao u gradu
pa idem dalje. I vama predlažem isto.
Bit ćete vrlo sretni s princem, gđice Bridgerton.
Ubrzajmo planove da što prije odemo iz Engleske.
Vaša Milosti! Imate još posla!
Želim otići. Zato se potrudi ubrzati planove.
Zar se nešto dogodilo?
Gospođice!
Pusti me, Rose.
Gospodin vam je došao u posjet.
Čemu dugujem ovaj neočekivan posjet?
-Htio sam te vidjeti. -Što je ovaj put?
Ne ide ti se na bal? Izbjegavaš obiteljsku obvezu?
Što to vikont Bridgerton danas pokušava izbjeći?
Možda će te iznenaditi, ali nije mi jedina svrha čekati tvoj posjet.
-Imam i svoje planove. -S vojvodom?
Više te se ne tiče što radim,
što si mi i sâm dao do znanja.
Ako mi želiš napakostiti preko Hastingsa…
On je naočit i bogat muškarac visokog položaja,
sve što žena poput mene želi.
-Osvećuješ se… -Vojvoda me nije posjetio.
I ne šurujem s tvojim prijateljima.
Premda moram reći
da me nimalo ne čudi
što si došao samo zato što si ljubomoran.
-Nisam zato. -Doviđenja!
Nedostaješ mi!
Ne mogu misliti ni na što drugo, Siena. Vrati mi se.
Tvoj se položaj nije promijenio.
A nije ni moj.
Ti si vikont.
Najveću odgovornost imaš prema toj tituli.
Oženit ćeš se, biti otac nasljedniku i čuvati obitelj.
A ja ću uvijek biti žena koju možda voliš u mraku.
-Ne. -Ali nikad na svjetlu dana.
Već si mi svašta obećavao, a ja sam, glupača, vjerovala.
Ali nećeš me opet prevariti.
Stigla je pošta!
ŠPANJOLSKA
Marina, pismo iz Španjolske!
Sigurno ti piše Sir George!
I? Što piše?
Onda?
Što je bilo? Marina, je li ranjen?
Tvrdi da među nama nije bilo ništa.
Kako to misliš?
Kaže da ne želi…
imati više ništa sa mnom i s našom…
mojom situacijom.
Da on u tom nije sudjelovao.
Eto…
izgleda da se nismo uzalud trudile.
Mislim da…
VIŠE MI NE PIŠI. GEORGE
Vrlo je vjeran, gospođo.
Vrati pisma točno onamo gdje smo ih našle,
ispod jastuka gđice Thompson.
Što ćemo kad se vojnik vrati doma?
Ako se vrati, sigurna sam da neće doći po nju.
Ovako ili onako saznala bi istinu!
Učinile smo što treba i što je najbolje
i sad je zaštićena.
Sad mi nacrtaj obrve niže.
Inače ću cijeli dan izgledati kao da se čudim!
Krasna je, mila.
Ledi Bridgerton!
Ledi Cowper.
Moram reći da je dobro što je Daphne tako očarana vojvodom.
Hvala…
Cressida se ne bi mogla nadati princu da je Daphne zapeo za oko.
Znamo da moja dušica ima imetak,
ali vaša Daphne ima lijepo lice.
Možeš spremiti tu haljinu.
Večeras ne idemo na bal?
Idemo.
Ali odjenut ću bijelu sa srebrnim.
Počešljat ćeš me kako voliš, s vijencem dragulja i cvijeća.
Naravno. Izgledat ćete sjajno.
Fino. Baš to i žele.
Ideš li večeras s nama na bal, Anthony?
Prihvatio sam poziv.
Onda baci oko na popis.
Što je to?
Ovo su imena. Ima ih četrnaest.
Četrnaest neudanih djevojaka. Sve su iz odličnih obitelji.
Najstarija kći ledi Leeworth…
Razmotrit ću tvoje prijedloge. Hvala.
Još nešto?
Koliko je kod tebe sati?
Molim?
Sati.
Gledao si stari očev sat
kad sam došla, zar ne?
Krasno nasljedstvo.
Četvrt do je, majko.
Već je prilično kasno!
No, svakako mi reci s kim želiš da te upoznam.
Vrijeme je ključno, kao što oboje znamo.
Princessin Cressida.
Lijepo se kotrlja po jeziku, zar ne?
Gđice Thompson! Drago mi je što ste opet s nama.
-Smijem li zamoliti za idući ples? -Vrlo rado, milorde.
Cijelu večer ste vrlo suzdržani, Vaša Milosti!
Odlučio sam ranije otići iz Engleske.
Ispričavam se, ledi Danbury, ali vrijeme mi je da odem.
Budalo!
Jesi li dobro, mila?
Izvrsno!
Gđice Bridgerton, prvi ples mora biti moj.
Bit će mi čast, Visočanstvo.
Je li to moguće?
Da je ovosezonski dragulj još dragocjeniji nego što smo mislili?
Jer sada se čini da se ovo blago odlučilo pridružiti
kraljičinim tako dragim krunskim draguljima.
Vojvoda od Hastingsa, čujem, sinoć je ostao bez riječi
jer je gđici Bridgerton očito napokon dojadilo
čekati da postavi to prevažno pitanje.
Ili ga je mlada gospođica jednostavno zamijenila boljim.
Neočekivano? Itekako. Nerazumno? Nimalo.
Napokon, zašto biste se zadovoljili vojvodom
ako možete imati princa?
Prijevod titlova: Petra Matić